LT
2023 5 3
Europos Sąjungos oficialusis leidinys
C 156/37
4.2.2 Savybės Sūrio pluta yra sudžiūvusi, rusvai geltonos arba rudos spalvos, granuliuota, o sūrio tekstūra – tvirta arba glotni.
Ji yra dramblio kaulo spalvos.
Sūrį pjaustant matyti tolygiai, bet negausiai pasiskirsčiusios maždaug žirnio dydžio matinės arba blizgančios apvalios akutės.
Paprastai akutės būna apvalios ir žirnio dydžio.
Sūrio skonis švelnus, o jam bręstant tampa aštrus.
Priklausomai nuo sūrio subrendimo laipsnio, aprašytos jo savybės gali būti daugiau ar mažiau išreikštos, nedarant poveikio bendram SKVN „Vorarlberger Alpkäse“ žymimo produkto įvaizdžiui ir jo nekeičiant.
SKVN „Vorarlberger Alpkäse“ žymimas sūris gali būti parduodamas įvairaus dydžio porcijomis.
Pagrindimas Žodžiai „riebalų kiekis sausojoje medžiagoje – daugiau kaip 45 proc.“ buvo išbraukti vietoj jų nieko neįrašant, nes, atsižvelgiant į galiojančius teisinius reikalavimus, jie nereikalingi.
Išlaikant dalį šiuo metu specifikacijoje esančių teiginių ir įterpiant naujų tekstas patikslinamas, išsamumo tikslais siekiant paaiškinti ir geriau išdėstyti gaminio aprašymą: taip kontrolės įstaigai teikiami tikslesni ir patikimesni produkto parametrai jo kokybei užtikrinti.
Be to, tiksliau apibrėžtas ir minimalus brandinimo terminas, todėl jis tapo aiškesnis.
Rinkoje ir pardavimo srityje vyrauja ilgesnio sūrių brandinimo tendencija, todėl reikia nustatyti didesnes leidžiamo nukrypimo ribas formos aukščio ir atskirų sūrio galvų svorio atžvilgiu.
Todėl svoris buvo padidintas iki 40 kg.
Šis pokytis nedaro neigiamo poveikio SKVN „Vorarlberger Alpkäse“ žymimo sūrio kokybei.
2.
Kilmės įrodymas
Ankstesnės pastabos, susijusios su produkto istorija pagal pirminės produkto specifikacijos 5 punkto d papunktį (kilmės įrodymas), kurios turėjo būti pateiktos šiame punkte aptariamos nuorodos pripažinimo metu, dabar buvo perkeltos į 4.6 punktą (Ryšys su geografine vietove).
Vietoj jų į pakeistos specifikacijos 4.4 punktą (Kilmės įrodymas) buvo įtrauktos konkrečiam sektoriui skirtos nuostatos dėl atsekamumo užtikrinimo: „Paraišką pateikusi asociacija tvarko gamintojų registrą, kuriame nurodomas kiekvienas geografinėje vietovėje esantis Sennalpe (Alpių namelis), kuriame gaminamas SKVN „Vorarlberger Alpkäse“ žymimas sūris, kartu nurodant kalno pavadinimą ir kontaktinį adresą.
Sennalpe turi pateikti konkretų prašymą paraišką pateikusiai asociacijai, kad būtų įtrauktas į šį registrą.
Nustatytoje vietovėje yra leidžiamas tolesnis naudojamo pieno vežimas iš vienos patvirtintos Alpių sūrinės į kitą.
Siekiant užtikrinti atsekamumą, vežamas pieno kiekis turi būti įrašytas važtaraštyje.
Siekdama užtikrinti SKVN „Vorarlberger Alpkäse“ žymimo sūrio atsekamumą už tiekimo grandinės ribų, paraišką pateikusi asociacija, gavusi prašymą, išduoda kazeino ženklą.
Jame yra serijos numeris.
Ant naudotino kazeino ženklo yra šis tekstas: „G.U.-VBG ALPKAESE XXXXXX“ Ant kiekvienos pagamintos sūrio galvos Sennalpe prieš slegiant sūrį turi uždėti kazeino ženklą su serijos numeriu ir įrašyti numerį į kasdienę gamybos ataskaitą.
Kasdienėje gamybos ataskaitoje taip pat nurodoma pagaminimo data, perdirbto pieno kiekis, kaitinimo temperatūra ir tą dieną pagamintų sūrių skaičius.
Pagal gamybos įrašus ir (arba) partiją galima atsekti, ar buvo laikomasi brandinimo laikotarpio.
Sūris taip pat gali būti brandinamas ir laikomas regioniniuose brandinimo rūsiuose, esančiuose nurodytoje vietovėje mažesniame aukštyje.
Parduodamas SKVN „Vorarlberger Alpkäse“ žymimą sūrį, Sennalpe turi saugoti įrašus (pvz., važtaraščius ir (arba) informaciją apie partijas), kad būtų galima užtikrinti atsekamumą.“